Most hogy már csomó tulajdonságot ismersz,
mutatnék valamit,
amire lehet hogy magad is rájöttél már:
az öröklődés fogalmát.
Vannak CSS tulajdonságok amik öröklődnek,
vagyis minden alattuk lévő gyermek címke
átveszi ezeket a tulajdonságokat.
Például a betűcsalád egy öröklődő tulajdonság.
Ha beállítod a body címkére,
láthatod is, hogy minden gyermek címke
megkapja automatikusan ezt a tulajdonságot.
Például a h1 bekezdések is.
Csak akkor múlik el a hatása, ha egy másik szabály lép életbe,
például ez a szabály, ami a betűcsaládot
kurzívra módosítja a h2 címsorok esetén.
Egy másik öröklődő tulajdonság a szín.
Ha beállítjuk a bodyban akkor láthatod,
hogy az alatta lévő címkékre érvényes addig, amíg egy másik szabály felül nem írja.
Például itt ez a szabály, ami a h2-t zöldre változtatja.
További öröklődő tulajdonságok a font-weight (betűsúly), font-size (betűméret),
a font-style (betűstílus), a line-height (sormagasság), a text-align (igazítás).
A legtöbb tulajdonság, amit eddig láttunk öröklődő,
mert a szöveg formázásával kapcsolatos,
és a böngészők úgy gondolják, hogy a webtervezők azt szeretnék,
ha a stílusok továbbadódnának,
hogy ne kelljen mindig
újradefiniálni a formázást.
Ahogy viszont haladunk tovább, a legtöbb új tulajdonság
amit látni fogsz, már nem lesz öröklődő.
Ha bizonytalan vagy abban, hogy egy tulajdonság öröklődő-e,
csak tedd a body címkébe
és nézd meg mi történik.
Vagy keress rá a tulajdonságra az interneten
és olvasd el a dokumentációját!